Държавен вестник, бр. 54, 2024 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  54
Законопроектът за ратифициране на 
Споразумението за финансов принос между 
Република България и Европейската комисия 
съгласно член 7 от Регламент (ЕС) 2022/2463 
на Европейския парламент и на Съвета (№ 49-
302-02-19) е внесен в Народното събрание от 
Министерския съвет на 11 септември 2023 г. 
Както е посочено в Споразумението за фи­
нансов принос между Република България 
и Европейската комисия съгласно член 7 от 
Регламент (ЕС) 2022/2463 на Европейския 
парламент и на Съвета (Споразумението), с 
Регламент (ЕС) 2022/2463 на Европейския 
парламент и на Съвета от 14 декември 2022 г. 
за създаване на инструмент за предоставяне 
на подкрепа на Украйна през 2023 г. (Регла­
мент (ЕС) 2022/2463; ОВ, L 322, стр. 1 – 14) 
е създаден инструментът за предоставяне на 
подкрепа на Украйна през 2023 г., наречен 
„Макрофинансова помощ +“ (МФП+), по 
силата на който Европейската комисия се 
оправомощава да предостави подкрепа от 
страна на Европейския съюз на Украйна 
под формата на заеми с максимален размер 
до 18 милиарда евро, безвъзмездна помощ и 
лихвена субсидия. 
В мотивите към законопроекта Министер­
ският съвет е посочил: „Целта на МФП+ е 
да допринесе за преодоляване на недостига 
на финансиране на Украйна през 2023 г. чрез 
предоставяне на краткосрочно финансово 
облекчение при преференциални условия 
за държавния є бюджет“. Отбелязано е, че 
„ключова характеристика на МФП+ [...] е 
предвидената в Регламент (ЕС) 2022/2463 
възможност Съюзът да поеме лихвите, като 
отпусне т.нар. „лихвена субсидия“ и по този 
начин допълнително да облекчи Украйна 
от финансовата тежест по обслужването 
на заемите“. Министерският съвет отчита, 
че украинската страна се е възползвала от 
предвидената възможност, като на 8 февру­
ари 2023 г. Министерството на финансите 
на Украйна е подало искане за поемане на 
лихвените разходи от бюджета на Европей­
ския съюз (ЕС). 
Поради липсата на достатъчно средства в 
бюджета на Европейския съюз за покриване 
на пълния размер на лихвената субсидия 
в резултат на ограниченията, наложени 
от одобрената с единодушие от държавите 
членки през 2020 г. Многогодишна финан­
сова рамка на Европейския съюз за периода 
2021 – 2027 г., според Министерския съвет 
се е наложило търсенето на „гъвкав и бърз 
подход“ за обезпечаване на средствата, които 
ще са необходими за покриване на лихве­
ните разходи по МФП+. Решението, което 
държавите членки и Европейската комисия 
приемат като най-подходящо в този контекст, 
включва допълнителни вноски, които дър­
жавите членки ще предоставят в бюджета 
на Европейския съюз на доброволна основа 
от първото тримесечие на 2024 г. до края на 
програмния период под формата на външни 
целеви приходи. 
В Споразумението се предвижда, че няма 
да се изисква дадена държава да компенсира 
евентуалното неизпълнение на приноса от 
страна на друга държава членка (съображение 
„Й“). Размерът на вноските е представен в 
приложение към Споразумението по държави 
членки под формата на максимални суми за 
периода 2024 – 2027 г., които са определени 
спрямо дела на брутния национален доход 
(БНД) на всяка държава членка в общия 
БНД на Европейския съюз (съображение 
„М“). Тези прогнозни изчисления са напра­
вени от Европейската комисия въз основа 
на консервативни допускания относно лих­
вените проценти по набраните средства 
(съображение „М“). Най-късно до 31 януари 
2024 г. Европейската комисия ще уведоми 
съответната държава членка за окончател­
ния общ размер на сумите за 2024 г., тъй 
като по това време лихвените проценти по 
заемите вече ще бъдат напълно фиксирани и 
няма да подлежат на допълнителни промени 
(§ 2.3 от Споразумението). През останали­
те години на действие на Споразумението, 
след постигане на съгласие между Съвета 
на ЕС и Европейския парламент по бюджета 
на Европейския съюз за дадената година, 
Евро­пейската комисия ще има ангажимента 
да уведомява държавата членка за общия 
размер на сумите, които трябва да бъдат 
събрани през въпросната година (§ 2.4 от 
Споразумението). В приложения към Спо­
разумението списък максимални вноски за 
държава членка за периода 2024 – 2027 г. е 
предвидено приносът на България за перио­
да 2024 – 2027 г. да възлезе на не повече от 
13 670 648 евро.
Предвижда се възможност за прераз­
глеждане на Споразумението, в случай че 
окончателните разходи за лихвената субсидия 
надхвърлят общата сума, предвидена в при­
ложението към него. Към подобно прераз­
глеждане обаче би се пристъпило като към 
крайна мярка, и то в случай че евентуално 
необходимите допълнителни средства не 
могат да се осигурят от бюджета на ЕС (§ 8 
от Споразумението).
Принципните изисквания към законода­
телния процес се съдържат в Конституцията 
(чл. 87 и 88), а детайлната уредба на неговата